Ons het 'n wêreldklas motorsektor op die vasteland van Afrika gebou, wat na meer as 152 lande uitvoer.
Ons is baie tevrede met die reaksie van ons vervaardigers wat hulle daartoe verbind het om meer as R12,4 miljard in die private sektor te belê. Dit is inderdaad 'n baie goeie storie om te vertel.
Daarbenewens het ons ’n program bekendgestel waardeur ons swart nyweraars soek en ontwikkel om transformasie te bevorder.
In die Staatsrede van Junie 2014 het ek gepraat oor die behoefte om die mynbousektor te stabiliseer en 'n stabiele arbeidsomgewing te bevorder.
Die implementering van 'n aantal programme onder die Raamwerk-ooreenkoms vir 'n Volhoubare Mynbedryf het gesorg vir relatiewe stabiliteit en optimisme in die mynbousektor, wat die ruggraat van ons ekonomie is.
Die regering sal die ooreenkomste wat met die sakewêreld en die arbeidsektor aangegaan is, wat die oorweging van 'n nasionale minimumloon sal insluit, implementeer.
Wat belangrik is, is dat die regering, die mynbousektor en die Bankvereniging van Suid-Afrika 'n sosiale kontrak vir die ontwikkeling van volhoubare menslike nedersettings geteken het.